stanford-oval/wikipedia huggingface dataset:
Luettelo Alankomaiden lentoyhtiöistä
Entiset lentoyhtiöt

| Lentoyhtiö | IATA | ICAO | Kutsutunnus | Aloitti toiminnan | Lopetti toiminnan |
| --- | --- | --- | --- | --- | --- |
| Aero Holland | - | - | - | 1949 | 1953 |
| Air Aruba | FQ | ARU | ARUBA | 1986 | 2000 |
| Air Exel | XT | EXL | EXEL COMMUTER | 1991 | 2005 |
| Air Holland | HD | HLN | ORANGE | 1984 | 2004 |
| ALM Antillean Airlines | LM | ALM | ANTILLEAN | 1964 | 2001 |
| Amel Aruba | - | - | - |  ? |  ? |
| Amsterdam Airlines | WD | AAN | AMSTEL | 2007 | 2011 |
| ArubaExel | - | - | - | 2004 | 2004 |
| Avia Air | 3R | ARB | AVIAIR |  ? | 2003 |
| BonairExpress | 9H | BXL | - | 2003 | 2005 |
| Curaçao Express | 9H | BXL | - | 2004 | 2005 |
| De Kroonduif | - | - | - | 1955 | 1963 |
| DutchBird | 5D | DBR | DUTCHBIRD | 2000 | 2004 |
| Dutch Air Cargo | - | - | - | 2009 |  ? |
| Dutch Antilles Express | 9H | DNL | DUTCH ANTILLES | 2005 |  ? |
| Dutch Caribbean Airlines | K8 | DCE | DUTCH CARIBBEAN | 1964 | 2004 |
| Dutch Caribbean Exel | - | - | - | 2004 | 2005 |
| Dutch Caribbean Express | K8 | DCE | - |  ? | 2004 |
| Dynamic Airlines | - | DYE | DYNAMIC | 1980 | 200? |
| flyAruba | - | - | - | ei aloittanut toimintaa | 2012 |
| HollandExel | YZ | HXL | HOLLANDEXEL | 2003 | 2005 |
| Interstate Airlines | I4 | FWA | FREEWAYAIR | 2005 | 2010 |
| Jet Link Holland | - | - | - | 1991 | 2000 |
| Magic Bird | - | - | - | 2006 | 2007 |
| Magic Blue Airlines | - | MJB | MAGIC BLUE | 2004 | 2005 |
| NetherLines | WU | NET | NETHERLINES | 1984 | 1991 |
| NLM CityHopper | HN | NLM | CITY | 1966 | 1991 |
| Quick Airways Holland | - | - | - |  ? | 2007 |
| Royal Aruban Airlines | V5 | RYL | ROYAL ARUBAN | ei aloittanut toimintaa |  ? |
| Schreiner Airways | AW | SCH | SCHREINER | 1945 | 2005 |
| Sky-Taxi | - | - | - |  ? | 2009 |
| V Bird | VX | VBA | VEEBEE | 2003 | 2005 |
| West Aruba | - | - | - |  ? |  ? |
Käännös suomeksi
Luisa Stefani

| Luisa Stefani |
| --- | --- |

Henkilötiedot
Syntynyt: 9. elokuuta 1997 (ikä 27) São Paulo, Brasilia
Kansalaisuus:   Brasilia
Tennispelaaja
Pituus:  168 cm
Kätisyys:  oikea
Palkintorahat:  1 366 051 USD
Kaksinpeli
Paras sijoitus:  431. (20.5.2019)
Voitot/tappiot:  85–66
Nelinpeli
Paras sijoitus:  26. (5.4.2021)
Turnausvoittoja:  2
Voitot/tappiot:  255–112
Grand Slam -turnauksissa
Australian avoimet:  3. kierros (2020, 2021)
Ranskan avoimet:  3. kierros (2020)
Yhdysvaltain avoimet:  puolivälierät (2020)
Aiheesta muualla
ITF
WTA
Luisa Stefani (s. 9. elokuuta 1997 São Paulo) on brasilialainen tennispelaaja. Hän on sijoittunut WTA-maailmanlistalla nelinpelissä parhaimmillaan sijalle 26 huhtikuussa 2021. Hän on voittanut urallaan kaksi WTA-turnausta nelinpelissä.
Junioreiden maailmanlistalla Stefani oli parhaimmillaan kymmenentenä.
Syyskuussa 2019 Stefani eteni ensimmäiseen WTA-turnauksen loppuotteluunsa Korea Openissa Hayley Carterin parina. Seuraavalla viikolla he saavuttivat ensimmäisen WTA-turnausvoittonsa nelinpelissä Taškent Openissa. Elokuussa 2020 he voittivat Lexington Open -turnauksen. Yhdysvaltain avoimissa 2020 Stefani ja Carter pääsivät puolivälieriin.
Turnausvoitot > Nelinpeli (2)

| No>  | Ajankohta | Turnaus | Alusta | Pari | Vastustaja | Tulos |
| --- | --- | --- | --- | --- | --- | --- |
| 1. | Syyskuu 2019 | Taškent Open, Uzbekistan | Kova |  Hayley Carter |  Dalila Jakupović    Sabrina Santamaria | 6–3, 7–6(7–4) |
| 2. | Elokuu 2020 | Lexington Open, Yhdysvallat | Kova |  Hayley Carter |  Marie Bouzková    Jil Teichmann | 6–1, 7–5 |
Aiheesta muualla

Luisa Stefani WTA:n sivuilla (englanniksi)
Luisa Stefani ITF:n sivuilla (englanniksi)
Luisa Stefani Billie Jean King Cup -sivustolla (englanniksi)
Mazda 1200

Mazda 1200 oli Mazdan vuosina 1967–1977 valmistama automalli. Malli oli varhaisimpia Suomeen Japanista tuotuja Mazdoja.
Mazda 1200 1972
1969 malli

Vuosimallin 1969 Mazda 1200 de Luxe oli pikkuautoksi suorituskykyinen, mutta sen ajo-ominaisuuksissa oli huomattavia heikkouksia. Auton suuntavakavuus oli heikko ja ohjaus täysin tunnoton, mikä vaikeutti nopeaa ajamista.
Jousitus aiheutti hyppimistä sorateiden kuopissa, sekä etu- että takapäässä. Kaarteissa auton etu- ja takapää saattoivat yllättäen luistaa, joka vaikeutti kaarreajoa. Mazdan ensiasennusrenkaat saivat myös lehdistöltä moitteita.
Luokassaan melko vahvan nelisylinterisen rivimoottorin iskutilavuus on 1 169 cm³. Suurin teho on 50 kilowattia /6000 r/min (DIN, 68 hv) ja suurin vääntömomentti 94 Nm /3000 r/min (DIN). Nelivaihteinen vaihteisto on täysin synkronoitu. Edessä ovat levy- ja takana rumpujarrut.
Mazda 1200 de Luxe kiihtyi 0–100 km/h 16,3 sekunnissa. Huippunopeus on Tekniikan Maailman mukaan 142,9 km/h, joka on lähes sama kuin valmistajan ilmoittama 145 km/h.
Mazda 1200 de Luxe maksoi Suomessa vuonna 1969 11 490 markkaa.
Mitat (1969 malli)

| --- | --- |
Pituus: 3 795 mm
Leveys: 1 480 mm
Korkeus: 1 390 mm
Akseliväli: 2 260 mm
Raideleveys  (edessä / takana): 1 200 mm / 1 190 mm
Omapaino: 840 kg
Aiheesta muualla

Kuvia tai muita tiedostoja aiheesta Mazda 1200 Wikimedia Commonsissa
Louna-kirjastot

Louna-kirjastot on viiden Kanta-Hämeen maakunnan länsiosan kunnan yhteinen kirjastoverkosto eli kirjastokimppa. Tähän lounaishämäläiseen kirjastokimppaan kuuluvat Forssan, Humppilan, Jokioisten, Tammelan ja Ypäjän kunnalliset kirjastot toimipisteineen. Kirjastoissa käy yhteinen kirjastokortti, jolla voi lainata ja varata aineistoa kaikista verkostoon kuuluvista kirjastoista.
Toimipisteluettelo

Toukokuussa 2021 Louna-kirjastoilla oli yhteensä viisi kiinteää ja kaksi liikkuvaa toimipistettä. Joukkoon kuuluvat:
| Kirjaston toimi- pisteen nimi | Kunta | Osoite | Koordinaatit | Kuva | Lisätietoja (www-sivu) |
| --- | --- | --- | --- | --- | --- |
| Forssan kaupunginkirjasto | Forssa | Wahreninkatu 4, 30100 Forssa | 60.81453°N, 23.62155°E |  | Forssan kaupunginkirjasto, Forssa: Forssan kaupunginkirjasto |
| Forssan kirjastoauto | Forssa | Wahreninkatu 4, 30100 Forssa |  |  | Forssan kirjastoauto, Forssan kirjastoauton reittiaikataulu (Arkistoitu – Internet Archive) |
| Humppilan kirjasto | Humppila | Iisakinkuja 3, 31640 Humppila | 60.92336°N, 23.37092°E |  | Humppilan kunnankirjasto, Humppila: Kirjasto |
| Jokioisten kirjasto | Jokioinen | Keskuskatu 27, 31600 Jokioinen | 60.80469°N, 23.48919°E |  | Jokioisten kunnankirjasto, Jokioinen: Kirjasto |
| Tammelan kirjastoauto Ilves | Tammela | Hakkapeliitantie 2, 31300 Tammela |  |  | Tammelan kirjastoauto Ilves, Tammelan kirjastoauton aikataulu (Arkistoitu – Internet Archive) |
| Tammelan kirjasto | Tammela | Tammelan kunnantalo, Hakkapeliitantie 2, 1. krs, 31300 Tammela | 60.80829°N, 23.76031°E |  | Tammelan kunnankirjasto, Tammela: Kirjastopalvelut |
| Ypäjän kirjasto | Ypäjä | Hossintie 2, 32100 Ypäjä | 60.80985°N, 23.26273°E |  | Ypäjän kunnankirjasto, Ypäjä: Kirjastopalvelut |
Aiheesta muualla

Louna-kirjastot (louna.finna.fi)
Lucy Boynton

| Lucy Boynton |
| --- | --- |

Henkilötiedot
Syntynyt: 17. tammikuuta 1994 (ikä 30) New York, New York, Yhdysvallat
Ammatti:  näyttelijä
Aiheesta muualla
IMDb
Lucy Boynton (s. 17. tammikuuta 1994 New York, Yhdysvallat) on brittiläisamerikkalainen näyttelijä.
Ura

Boyntonin varhaisin elokuvarooli oli nuori Beatrix Potter elämäkertadraamassa Beatrix Potter – taiteilijaelämää vuonna 2006. Seuraavat mainittavat valkokangasroolit hän teki 2010-luvulla. Niihin kuuluu muun muassa Raphina musikaalissa Sing Street (2016) ja historiallinen henkilö Mary Austin elokuvassa Bohemian Rhapsody (2018). Vuonna 2023 Boynton näytteli sivuosan suositussa Barbie-komediassa.
Televisiossa Boynton on näytellyt vuodesta 2007. Hänen debyyttinsä kotikatsomoissa oli Pollyn rooli televisioelokuvassa Ballet Shoes, minkä jälkeen sekä sivu- että päärooleja on ollut suhteellisen tiheään.
Valikoitu filmografia > Elokuvat

Beatrix Potter – taiteilijaelämää (2006)
Copperhead (2013)
Sing Street (2016)
Idän pikajunan arvoitus (2017)
Bohemian Rhapsody (2018)
Chevalier (2022) (roolina historiallinen henkilö Marie Antoinette)
Barbie (2023)
Valikoitu filmografia > Televisiotuotannot

Ballet Shoes (2007)
Mo (2010)
The Dreams of Bethany Mellmoth (2017)
The Politician (2019)
The Ipcress File (2022)
Why Didn't They Ask Evans? (2022)
Aiheesta muualla

Kuvia tai muita tiedostoja aiheesta Lucy Boynton Wikimedia Commonsissa
Lucy Boynton Internet Movie Databasessa. (englanniksi)
Luisana Lopilato

Lopilato vuonna 2014
Luisana Loreley Lopilato de la Torre (s. 18. toukokuuta 1987) on argentiinalainen näyttelijä, laulaja ja malli. Hän on esiintynyt useissa telenoveloissa, joiden joukossa ovat Chiquititas ja Rebelde Way.
Lopilato kuului Erreway-yhtyeeseen, josta hän kuitenkin lähti kolmen studioalbumin jälkeen.
Diskografia

Lopilaton Errewayn kanssa levyttämät studioalbumit ovat:
Señales (2002)
Tiempo (2003)
Memoria (2004)
Aiheesta muualla

Luisana Lopilato Internet Movie Databasessa. (englanniksi)
Luts

Luts on seuraavien virolaisten henkilöiden sukunimi:
Oskar Luts (1887–1953), kirjailija
Siim Luts (s. 1989), jalkapalloilija
Theodor Luts (1896–1980), elokuvaohjaaja ja elokuvaaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lutku

Lutku voi tarkoittaa
ilmakivääriä
hernepyssyä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lutku”, voi hakea sivunnimihaulla, laajalla sivunnimihaulla tai tekstihaulla.
Miljardööri

Miljardööri on henkilö, jonka omaisuuden arvo on vähintään yksi miljardi (tuhat miljoonaa) jossain rahayksikössä.
Miljardöörejä

Forbes-lehti julkaisee vuosittain luettelon maailman rikkaimmista ihmisistä. Miljardöörien omaisuus koostuu yleensä valtaosaltaan pörssiosakkeiden yhteisarvosta listan julkaisuhetkellä eikä esimerkiksi pankkitilillä olevasta rahasta.
Forbes listasi miljardöörejä ensimmäisen kerran vuonna 1986, jolloin heitä oli 140. Vuonna 2007 oli Forbesin listalla jo 946 miljardööriä, joiden yhteenlaskettu omaisuus oli 3,5 biljoonaa Yhdysvaltain dollaria. Miljardöörien keski-ikä vuonna 2007 oli 62 vuotta.
Vuonna 2024 maailmassa oli  2 781 dollarimiljardööriä. Heidän keski-ikänsä on 66. Alle kolmikymmenvuotiaita dollarimiljardöörejä on maailmassa 14. Heistä yksikään ei ole rikastunut omilla ansioillaan, vaan he ovat perineet vaurautensa.
Suomessa oli vuonna 2024 seitsemän dollarimiljardööriä: Herlinien suvun Antti, Ilkka, Ilona ja Heikki Herlin; Mika Anttonen; Heikki Kyöstilä; sekä Antti Aarnio-Wihuri
Kaikkien aikojen ensimmäinen dollarimiljardööri oli John D. Rockefeller.[lähde? ]
Muita nimityksiä

Joskus miljardööristä käytetään amerikanenglannin sanasta billionaire virheellisesti muodostettua nimitystä "biljonääri", mutta ollakseen todellisuudessa biljonääri henkilön tulisi omistaa vähintään biljoona eli miljoona miljoonaa. Tämä johtuu siitä, että Suomessa suurten lukujen merkitsemiseen käytetään yleisesti pitkää asteikkoa anglosaksisten maiden lyhyen asteikon sijaan.[lähde? ]
Aiheesta muualla

Kuvia tai muita tiedostoja aiheesta Miljardööri Wikimedia Commonsissa
Mike Keenan

| Mike Keenan |
| --- | --- |

Henkilötiedot
Syntynyt: 21. lokakuuta 1949 (ikä 74) Bowmanville, Ontario
Kansalaisuus:   Kanada
Jääkiekkoilija
Pituus:  178 cm
Paino:  84 kg
Seura
Seura:  Kunlun Red Star
Sarja:  KHL
Tehtävä:  päävalmentaja/GM
Valmennusura
Vuodet:  1977–
Seurat:  Rochester Americans University of Toronto Philadelphia Flyers Chicago Blackhawks New York Rangers St. Louis Blues Vancouver Canucks Boston Bruins Florida Panthers Calgary Flames Metallurg Magnitogorsk Kunlun Red Star
Michael Edward Keenan (s. 21. lokakuuta 1949 Bowmanville, Ontario) on kanadalainen jääkiekkovalmentaja, taustavaikuttaja ja entinen jääkiekkoilija. Hänellä on valmentajana kuudenneksi eniten voittoja NHL:n historiassa.
Muuta

Keenanilla on vaimo Nola ja kolme lasta.
Luubreksia

Luubreksia on eläinten luista muodostunut sedimenttikivilaji, jossa luita yhteenliittävänä iskosaineena on tavallisesti kalkkisintteri tai joskus piihappo. Pääasiassa kalsiumfosfaattia sisältävä luubreksia kuuluu fosforiitteihin. Luubreksiaa on muodostunut luoliin kahdella tavalla, joko kvartäärikaudella niihin kuolleiden eläinten luista tai kivikauden ihmisten ateriatunkioista, jotka ovat joutuneet tippukiven sisään. Luubreksia saattaa peittää luuluolan pohjan metrien paksuisena kerroksena.
Lutsharel Geertruida

Lutsharel Geertruida heinäkuussa 2022.
Lutsharel Geertruida (s. 18. heinäkuuta 2000 Rotterdam) on alankomaalainen jalkapalloilija, pelipaikaltaan puolustaja. Hän on pituudeltaan 184-senttimetrinen. Hän edustaa Saksan Bundesliigassa pelaavaa RB Leipzigia. Hän on pelannut Alankomaiden A-maajoukkueessa vuodesta 2023.
Geertruida siirtyi Sparta Rotterdamin junioreista Feyenoordiin vuonna 2012. Hän pelasi Feyenoordin edustusjoukkuessa ensimmäisen kerran Alankomaiden cupissa lokakuussa 2017 ja Eredivisiessä joulukuussa 2018. Hän on kauden 2023–2024 loppuun mennessä pelannut Eredivisiessä 141 ottelua, joissa hän on tehnyt 19 maalia. Hän on voittanut liigamestaruuden vuonna 2023 sekä Alankomaiden cupin vuosina 2018 ja 2024. Hän on pelannut Mestarien liigassa kuusi ottelua, Eurooppa-liigassa 18 ottelua, joissa hän on tehnyt yhden maalin, ja Konferenssiliigassa 12 ottelua, joissa hän on tehnyt yhden maalin.
Elokuussa 2024 Geertruida siirtyi viisivuotisella sopimuksella Saksan Bundesliigassa pelaavaan RB Leipzigiin.
Geertruida pelasi useissa Alankomaiden nuorisomaajoukkueissa. Hän pelasi neljä ottelua alle 17-vuotiaiden EM-kilpailuissa 2017 ja oli vaihtopelaajana mukana alle 21-vuotiaiden EM-kilpailuissa 2021. Hän pelasi ensimmäisen A-maaottelunsa maaliskuussa 2023 EM-karsintaottelussa Ranskaa vastaan. EM-kilpailuissa 2024 hän tuli vaihdosta kentälle toisessa alkulohko-ottelussa Ranskaa vastaan ja pelasi täydet minuutit kolmannessa alkulohko-ottelussa Itävaltaa vastaan. Hän on syyskuun 2024 puoliväliin mennessä pelannut 13 maaottelua, joista yhdeksän ottelua avauskokoonpanossa.
Lutz Ulbricht

| Mitalit> Maa:   Länsi-Saksa.Miesten soutu. Olympialaiset  | Mitalit> Maa:   Länsi-Saksa.Miesten soutu. Olympialaiset  | Mitalit> Maa:   Länsi-Saksa.Miesten soutu. Olympialaiset  | Maa:   Länsi-Saksa> Miesten soutu. |
| --- | --- | --- | --- |
|  Kultaa | México 1968 | kahdeksikko |  |
Lutz Ulbricht (9. marraskuuta 1942 Berliini – 23. joulukuuta 2022) oli saksalainen soutaja ja olympiavoittaja. Hän kuului vuoden 1968 kesäolympialaisissa Méxicossa kahdeksikossa kultaa voittaneeseen joukkueeseen. Hän kilpaili myös vuoden 1972 kesäolympialaisissa Münchenissä ja kuului siellä perämiehettömässä kaksikossa seitsemänneksi sijoittuneeseen joukkueeseen.
Lännen Pakaste

Lännen Pakaste Oy oli Lännen Tehtaat Oy:n tytäryhtiö, joka valmisti pakasteita. Se on nykyisin osa Apetit Oyj:tä.
Lännen Pakaste Oy aloitti toimintansa Säkylässä kesällä 1988.
Lupita Tovar

Lupita Tovar
Lupita Tovar (27. heinäkuuta 1910 Matías Romero, Oaxaca, Meksiko – 12. marraskuuta 2016 Los Angeles, Kalifornia, Yhdysvallat) oli meksikolainen näyttelijä. Hän tuli tunnetuksi muun muassa Evan roolistaan Dracula-elokuvan (1931) espanjankielisessä versiossa. Tovar näytteli myös Antonio Morenon elokuvassa Santa (1932), joka oli ensimmäinen meksikolainen äänielokuva. Hänelle myönnettiin vuonna 2001 Ariel-palkinto elämäntyöstä.
Tovar syntyi Oaxacassa ja lähti Hollywoodiin tammikuussa 1929, minkä jälkeen hänen englannin kielen taitonsa kohentui yllättävän nopeasti. Hän meni vuonna 1932 naimisiin tuottaja Paul Kohnerin kanssa. Avioliitto jatkui, kunnes mies kuoli 16. maaliskuuta 1988.
Tovarin ja Kohnerin tytär Susan on tunnettu näyttelijä itsekin. Lapsenlapset Chris ja Paul Weitz puolestaan ovat menestyneet elokuvaohjaajina.
Tovar kuoli 106-vuotiaana kotonaan Los Angelesissa 12. marraskuuta 2016.
Aiheesta muualla

Kuvia tai muita tiedostoja aiheesta Lupita Tovar Wikimedia Commonsissa
Lännen armeija

Lännen armeija voi viitata ainakin seuraaviin armeijoihin:
Lännen armeija (1793), Ranskan vallankumoussodat
Lännen armeija (1846), Yhdysvaltain-Meksikon sota
Lännen armeija (1862), Yhdysvaltain sisällissota
Mississippin armeija, tunnettiin myös nimellä Lännen armeija, Yhdysvaltain sisällissota
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lännen armeija”, voi hakea sivunnimihaulla, laajalla sivunnimihaulla tai tekstihaulla.
Lutz Wahl

| Lutz Wahl |
| --- | --- |

Henkilötiedot
Syntynyt: 2. marraskuuta 1869 Milwaukee, Wisconsin, Yhdysvallat
Kuollut: 30. joulukuuta 1928 (59 vuotta) Washington
Ammatti:  sotilas
Sotilashenkilö
Palvelusvuodet:  1891–1928
Taistelut ja sodat:  ensimmäinen maailmansota
Sotilasarvo:  kenraalimajuri
Kunniamerkit:  Distinguished Service Medal
Joukko-osasto:  Yhdysvaltain armeija
Lutz Wahl (2. marraskuuta 1869 – 30. joulukuuta 1928) oli yhdysvaltalainen sotilas. Hän toimi ensimmäisessä maailmansodassa 14. jalkaväkiprikaatin komentajana ja vuosina 1927–1928 Yhdysvaltain armeijan kenraaliadjutanttina.
Wahl syntyi Milwaukeessa Wisconsinissa. Hän pääsi vuonna 1887 opiskelemaan armeijan sotilasakatemiaan, mistä hän valmistui kesäkuussa 1891, jolloin hänet nimitettiin vänrikiksi. Vuonna 1898 hänet ylennettiin yliluutnantiksi ja vuonna 1900 kapteeniksi.
Majuriksi maaliskuussa 1912 ylennyt Wahl opiskeli vuonna 1916 Army War College -sotakorkeakoulussa. Hänelle myönnettiin väliaikainen prikaatikenraalin arvo 12. huhtikuuta 1918, ja hän toimi 7. jalkaväkidivisioonan osana toimivan 14. jalkaväkiprikaatin komentajana ensimmäisessä maailmansodassa.
Wahlista tuli Yhdysvaltain armeijan avustava kenraaliadjutantti 16. toukokuuta 1924. Hänet ylennettiin kenraalimajuriksi ja nimitettiin armeijan kenraaliadjutantiksi 2. heinäkuuta 1927.
Wahl kuoli yllättäen 30. joulukuuta 1928 59-vuotiaana edelleen kenraaliadjutantin virassa ollessaan. Hän oli ennen tätä ollut sairaana joitakin viikkoja. Hänet haudattiin Arlingtonin sotilashautausmaalle.
Lupita Jones

| Lupita Jones |
| --- | --- |
 Lupita Jones vuonna 2008
Henkilötiedot
Koko nimi:  María Guadalupe Jones Garay
Syntynyt: 6. syyskuuta 1967 Mexicali, Baja California, Meksiko
Ammatti:  näyttelijä, televisiotuottaja, kauneuskilpailija
Puoliso:  Simon Charaf Medina (eronnut)
Lapset:  1
Näyttelijä
Palkinnot
 Miss Universum 1991  
Aiheesta muualla
IMDb
María Guadalupe Jones Garay (s. 6. syyskuuta 1967 Mexicali, Baja California, Meksiko) eli Lupita Jones on meksikolainen näyttelijä, televisiotuottaja ja kauneuskilpailija. Hänet valittiin Miss Universumiksi 1991 ensimmäisenä meksikolaisena naisena historiassa. Jones asuu Méxicossa Meksikossa.
Hän oli vuodesta 1993 vuoteen 2000 naimisissa Simon Charaf Medinan kanssa, ja he saivat pojan.
Filmografia

Lähde:
| Vuosi | Elokuva | Rooli | Huomiot |
| --- | --- | --- | --- |
| 2017 | Enamorándome de Ramón | Katy Fernández de Medina |  |
| 2015 | Como dice el dicho | Rocío / Ana Regina | Mukana 2 jaksossa |
| 2014 | La malquerida | Carmen Gallardo de Torres |  |
| 2012 | Rosario | Fabiana |  |
Lännen Uutiset

Lännen Uutisten konttori ja kirjapaino.
Lännen Uutiset oli Oregonin Astoriassa vuosina 1905–1913 ilmestynyt amerikansuomalainen sanomalehti.
Useita amerikansuomalaisia lehtiä toimittanut Fred Karinen perusti Lännen Uutiset edellisenä vuonna lakanneen Lännettären jatkajaksi. Sen toimittajana työskenteli Kalle Haapakoski. Karisen kuoltua vuonna 1909 lehden omistajat ja toimittajat vaihtuivat moneen kertaan. Sosialistisen Toverin kanssa kilpaillut Lännen Uutiset oli poliittisesti neutraali ja noudatteli lähinnä mainostajiensa näkökantoja. Kerran viikossa ilmestyneen lehden levikiksi ilmoitettiin 4 700 kappaletta vuonna 1910.
Samanniminen J. W Lähteen ja Otto Massisen lehti ilmestyi Wyomingin Rock Springsissä vuonna 1896. Oke Zatterlowin Lännen Uutiset ilmestyi Astoriassa vuosina 1946–1951.
Luomanen

| Luomanen |
| --- | --- |
Valtiot:   Suomi
Paikkakunta:  Sonkajärvi
Koordinaatit:  63°35′57″N, 27°51′56″E
Järvinumero:  04.649.1.001 
Mittaustietoja
 fiLuomanen 
Luomanen on Vuoksen vesistöön kuuluva järvi Sonkajärven kunnassa Pohjois-Savon maakunnassa. Se on luoteis-kaakkoissuunnassa noin 9,5 km pitkä ja leveimmillään noin 2,2 km levyinen, kapeimmillaan vain satakunta metriä. Järven keskisyvyys on kolmisen metriä. Syvimmät kohdat ovat Mynninlahden 12 metriä ja pohjoispään Salakkasyvän 14 metriä.
Luomasen laskujoki on järven pohjoispäästä lähtevä vain kolmen kilometrin mittainen Luomajoki. Se yhtyy Nurmijokeen, joka laskee Luomasen lounaispuolella sijaitsevaan Sälevään.
Iisalmesta Nurmekseen kulkeva kantatie 87 tekee Koirakosken jälkeen mutkan pohjoiseen kiertääkseen Luomasen pohjoispään.
Luomasessa on 16 saarta, suurimpina niistä  Murtosaari ja Ruotinsaari, molemmat noin neljä hehtaaria.
Ennen sotia Luomasesta sai hyvin siikaa ja muikkua, mutta sittemmin soiden ojitukset ja metsien lannoitukset pilasivat järven vettä ja arvokalakannat katosivat.
Luettelo vaatteista

Pää
Bandana (päähuivi)
Baretti
Fedora
Hattu
Hijab
Kruunu
Kypärä
Kypärämyssy
Käppi
Lakki, kuten lippalakki
Lippahattu
Pipo
Silinterihattu
Skufia
Sombrero
Suikka
Turbaani
Kaula
Lei
Solmio
Rusetti
Kaulanauha
Huivi
Olkapää
Henkselit
Poncho
Torso
Alba
Anorakki
Bolero
Dominoviitta
Frakki
Kauhtana
Kauluspaita
Korsetti
Liivi
Paita
Pusero
Rintaliivit
Sadetakki
Toppi
T-paita
Tunika
Urheiluliivi
Jumpperi
Käsivarret ja Kämmenet
Käsineet (hanskat)
Lapaset
Kävelykeppi
Nokikintaat
Nyrkkeilyhanskat
Puutarhahanskat
Lantio ja jalat
Bokserit
Collegehousut
Hame
Housut
Kiltti
Mikrohame
Stringit
Sortsit
Sukkahousut
Uima-sortsit
Vyö
Jalkineet
Jarrusukka
Kumisaappaat
Mokkasiinit
Nilkkurit
Sandaalit
Sukka
Suunnistuskengät
Turvajalkineet
Varsikenkä
Useamman kehonosan vaatteet ja asukokonaisuudet
Bikinit
Burka
Frakki
Haalari
Haarniska
Kimono
Kurahousut (kurahaalarit)
Krinoliini
Kylpytakki
Mankini
Niqab
Pyjama
Saketti
Smokki
Turnyyri
Uimapuku
Stringit
Lutššije pesni (vuoden 2008 albumi)

| Lutššije pesni Nikolai Noskov |
| --- | --- | --- |

Kokoelmalevyn tiedot
 Julkaistu: 2008
 Tyylilaji: rock, pop
 Levy-yhtiö: Misterija zvuka
Nikolai Noskovin muut julkaisut
| Po pojas v nebe 2006 | Lutššije pesni 2008 | Ono togo stoit 2011 |
Lutššije pesni (suom. Parhaat kappaleet) on venäläisen rock-muusikko Nikolai Noskovin vuonna 2008 julkaisema kokoelma-albumi.
Kappaleet

Я не модный
Стекла и бетон
Это здорово
Доброй ночи
Я тебя люблю
Фенечка
Иду ко дну
Снег
По пояс в небе
Паранойя
Сердца крик
Я тебя прошу
Романс
Зимняя ночь
Белая ночь
Блажь
Исповедь
А на меньшее я не согласен
Lukáš Jašek

| Lukáš Jašek> Henkilötiedot |
| --- | --- |
Syntynyt: 28. elokuuta 1997 (ikä 27) Třinec, Tšekki
Kansalaisuus:   Tšekki
Jääkiekkoilija
Pelipaikka:  oikea laitahyökkääjä
Maila:  oikea
Pituus:  185 cm
Paino:  78 kg
Pelaajaura
Pääsarjaura:  2014–
Aik. seurat:  HC Třinec (ČEL) HC Frýdek-Místek (Tšekki II/Tšekki I) HC Liberec (ČEL) Utica Comets (AHL) Pelicans (SML) IK Oskarshamn (SHL)
NHL-varaus:  174. varaus, 2015 Vancouver Canucks
KHL-varaus:  162. varaus, 2014 Lev Praha
Lukáš Jašek (s. 28. elokuuta 1997 Třinec, Tšekki) on tšekkiläinen jääkiekkoilija. Hän on pelipaikaltaan oikea laitahyökkääjä, mutta Jašek osaa pelata myös keskellä. Hän laukoo oikealta.